**Еуразиялық экономикалық одақпен ынтымақтастық**

Бүгінгі күні Еуразиялық экономикалық одақтың (ЕАЭО) құрамына 5 ел кіреді: Армения Республикасы, Беларусь Республикасы, Қазақстан Республикасы, Қырғыз Республикасы және Ресей Федерациясы.

Қазақстан Республикасы Еуразиялық экономикалық одақ (ЕАЭО) шеңберінде статистика саласындағы ынтымақтастықты ЕАЭО туралы шарттың «Одақтың ресми статистикалық ақпараты» 24-бабына сәйкес жүзеге асырады.

Статистика саласындағы реттеу мәні мүше мемлекеттерден статистикалық деректерді жинау, оларды сақтау, өңдеу, пайдалану және тарату процестерін қамтитын Одақтың ресми статистикалық ақпаратты қалыптастыру және тарату тәртібі болып табылады.

Еуразиялық экономикалық комиссия (ЕЭК) — ЕАЭО-ның тұрақты жұмыс істейтін (2012 жылғы ақпаннан бастап) реттеуші органы. ЕЭК-тің негізгі мақсаты – ЕАЭО-ның жұмыс істеуі мен даму жағдайларын қамтамасыз ету, интеграцияны одан әрі дамыту жөнінде ұсыныстар әзірлеу.

ҚР СЖРА Ұлттық статистика бюросының өкілдері 2012 жылғы тамызда статистика саласындағы ЕЭК шешімдерін қабылдау үшін ұсыныстар әзірлеу мақсатында ЕЭК Алқасының жанынан құрылған Статистика жөніндегі консультативтік комитеттің (СКК) құрамына кіреді. ЕЭК-пен өзара іс-қимыл ЕАЭО туралы шартқа сәйкес ЕЭК статистика департаменті арқылы жүзеге асырылады.

ҚР СЖРА Ұлттық статистика бюросы ЕАЭО-ға бекітілген форматтарға сәйкес ресми статистикалық ақпаратты ұсынады, ЕАЭО-ға қатысушы мемлекеттер үшін статистикалық көрсеткіштерді, бірыңғай статистикалық сыныптамаларды қалыптастыру әдіснамасын әзірлеуге белсенді қатысады.

Қазіргі уақытта ЕЭК мүше мемлекеттердің уәкілетті органдары ұсынатын 233 формат негізінде экономикалық, қаржылық, әлеуметтік-демографиялық және экологиялық статистиканың 29 бөлімі бойынша ресми статистиканы қалыптастыруды жүзеге асырады.

*ЕАЭО шеңберіндегі негізгі құжаттар:*